**למצוא משמעות בגיהינום. תפקיד המשמעות, הדתיות והרוחניות בצמיחה פוסט-טראומטית במהלך משבר ווירוס הקורונה בספרד.**

מריה פריטו-אורסואל ורפאל ג'ודאר

1המחלקה לפסיכולוגיה, אוניברסיטת Comillas Pontifical, ספרד

ווירוס הקורונה הרס את העולם שלנו, כאשר הוא פוגע במספר מדינות בצורה קשה יותר מאשר באחרות. שיעורי התחלואה והתמותה הופכים את מדריד לאחד המקומות שספגו את הפגיעה החמורה ביותר עד כה בעקבות וירוס הקורונה. מטרתו של מחקר זה הנה לנתח את הנוכחות של צמיחה פוסט-טראומטית במהלך משבר ווירוס הקורונה, ולהבין את התרומה שיש למשמעות, דתיות ורוחניות לצמיחה כאמור. 1,492 איש מילאו את השאלון; 1,091 (n=מספר הנבדקים) תושבים במדריד נבחרו לצורך המחקר. הערכנו את הניסיון האישי עם COVID-19, את הרוחניות, הדתיות והמשמעות, באמצעות שאלון משמעות בחיים (PIL)גרסה 10, וכן צמיחה פוסט-טראומטית (על פי סולם של צמיחה פוסט-טראומטית בקהילה). התוצאות הראו פערים משמעותיים לגבי כל מדדי הצמיחה, כאשר התקבלו ערכים גבוהים יותר בקרב נשים. שיוך מגדרי ופגיעה ישירה של COVID-19 הסבירו 4.4% משונות הצמיחה. הממדים השונים של משמעות תורמים בצורה שונה לצמיחה. אך ורק דתיות נמצאה כבעלת קשר עם צמיחה כוללת, כאשר משמעות נכללה במודל. אותו דפוס של תוצאות מתקבל במודלים המנבאים צמיחה בינאישית וחברתית. עם זאת, בניבוי של צמיחה אישית, הרוחניות היא זו שמנבאת סוג זה של צמיחה, מרגע שנערכת בקרה מראש על משמעות, בעוד שדתיות אינה מגיעה לדרגה משמעותית מבחינה סטטיסטית. התוצאות שלנו מעידות על כך שיש עניין בשמירה על ההבחנה בין רוחניות לבין דתיות, בין תפקידיהן השונים בצמיחה טראומטית ובין הממדים השונים המושפעים מכל אחת מהן. בסופו של דבר, הן האמור מאשר את חשיבותה של משמעות בצמיחה פוסט-טראומטית, במיוחד בממד של יעדים ומטרות בחיים.